== Baggrund ==
I 1915 imødegik [[Sir Archibald Murray]], den britiske øverstkommanderende i Egypten, truslen fra Kress von Kressensteins styrker ved Suez-kanalen ved at organisere forsvaret i tre sektorer. No. 1 (Sydlige) sektor, med hovedkvarter i [[Suez]], dækkede området fra Suez til Kabrit, No. 2 (Centrale) sektor, med hovedkvarter i [[Ismailia]], dækkede området fra Kabrit til Ferdan og No. 3 (Nordlige) sektor, med hovedkvarter i [[Port Said]], dækkede området fra Ferdan til Port Said. No. 3 sektor havde også et fremskudt hovedkvarter ved [[El-Qantarah el-Sharqiyya|Qantara]].<ref>Keogh 1955, p. 34</ref> For at støtte disse fremskudte forsvarsstillinger forbedrede briterne deres kommunikationslinjer ved at udnygge jernbanelinjen fra Cairo til Suezkanalen til to spor, og de pumpede også vand fra [[Nilen]] gennem [[Ferskvandskanalen]] for at forsyne tropperne og byerne langs Suezkanalen.<ref group="Note">Byerne langs Suezkanalen er Port Said ved kanalens nordlige ende ved Middelhavet, Ismailia nær [[Bittersøen]] omkring kanalens midte og Suez ved det [[Røde Hav]] i kanalens sydlige ende.</ref><ref>Bruce 2002, p. 32</ref>
[[Fil:MapBattleOfRomani.png|thumb|350px|Kort over Katia og Romani området]]
Historie